หม่อมเจ้าประสิทธิศักดิ์ เกษมสันต์

รองอำมาตย์เอก หม่อมเจ้าประสิทธิศักดิ์ เกษมสันต์ (17 มีนาคม 2440 – 15 พฤศจิกายน 2472) เป็นผู้พิพากษาในศาลโปริสภา และศาลมณฑลนครชัยศรี

พระประวัติ 
รองอำมาตย์เอก หม่อมเจ้าประสิทธิศักดิ์ เกษมสันต์ ประสูติเมื่อวันที่ 17 มีนาคม 2440 (นับแบบสากลคือ 2441) เป็นพระบุตรองค์ที่ 40 แต่เป็นพระโอรสองค์ที่ 23 ของพระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ และเป็นลำดับที่ 1 ในหม่อมปลื้ม มีพระอนุชาร่วมพระมารดาอีก 4 องค์อุปสมบทที่วัดพระศรีรัตนศาสดาราม และเสด็จไปจำพรรษาที่วัดบวรนิเวศราชวรวิหาร เป็นเวลา 1 พรรษาเมื่อปี 2463

รับราชการ 
หลังจากสอบได้เป็นเนติบัณฑิตเมื่อปี 2465 ก็ได้เข้ารับราชการเป็นผู้พิพากษาฝึกหัดที่ศาลแพ่ง เมื่อปี 2466 ในปี 2467 ได้มาเป็นผู้พิพากษาฝึกหัดที่ศาลโปริสภา (ศาลแขวง ในปัจจุบัน) และพระองค์ได้รับการบรรจุเป็นผู้พิพากษาศาลโปริสภาเมื่อวันที่ 14 กุมภาพันธ์ 2467

ต่อมาเนื่องในวันเฉลิมพระชนมพรรษาเมื่อวันที่ 8 พฤศจิกายน 2469 ได้โปรดเกล้าฯ พระราชทานยศให้ หม่อมเจ้าประสิทธิศักดิ์ เป็นรองอำมาตย์เอก จากในวันที่ 11 เมษายน 2470 ได้โปรดเกล้าฯ ให้ย้ายไปดำรงตำแหน่งผู้พิพากษาศาลมณฑลนครชัยศรี เนื่องในพระราชพิธีเฉลิมพระชนมพรรษาเมื่อวันที่ 8 พฤศจิกายน 2471 ได้โปรดเกล้าฯ พระราชทานเครื่องราชอิสริยาภรณ์ชั้น เบญจมาภรณ์ช้างเผือก ให้กับท่าน

เครื่องราชอิสริยาภรณ์

อ้างอิง 

ราชสกุลเกษมสันต์
ผู้พิพากษาไทย
ผู้ได้รับเครื่องราชอิสริยาภรณ์ บ.ช.